12. prosinca u Domovinskom ratu

**Domovinski rat po nadnevcima**: 12. prosinca u Domovinskom ratu.

**- Savez komunista Hrvatske na svom 11. kongresu u Zagrebu opredijelio se za višepartijski sustav u Republici.**
- Obnovljen rad Matice hrvatske nakon 18 godina zabrane rada.

**- U Okružnom zatvoru u Zagrebu održana konferencija za novinare u povodu pokretanja istrage protiv šestorice Srba koji su uhićeni u Dvoru na Uni, a terete se za pripremu terorizma. Među uhićenima i lice s međunarodnih tjeralica Željko Ražnatović Arkan.**

- Na prvim višestranačkim izborima u Srbiji Milošević odnio premoćnu pobjedu, dobio 65,3 posto glasova za predsjednika, a u izborima za poslanike njegova Socijalistička partija Srbije osvojila već u prvom krugu 87 poslaničkih mjesta, a cijela opozicija jedva desetak.

**- U Srbiji stupio na snagu zakon o izmjenama i dopunama Krivičnog zakona Srbije, a 98. članom toga zakona ušao je na "mala vrata" ponovno tzv. verbalni delikt.**

- Prezidij Vrhovnog sovjeta Ukrajine priznao Hrvatsku.

- U Karlovcu, 288 vojnika JNA razmijenjeno za 141 hrvatskog vojnika.

- Artiljerijskom vatrom JNA sravnila sa zemljom selo Miljevci u drniškoj općini.

- Humanitarni konvoj "Libertas", s članovima HAZU, uplovio u dubrovačku luku.

- Četvorica članova bivšeg jugoslavenskog Predsjedništva produžili vojni rok u JNA na neodređeno vrijeme za regrute, a rezervistima ga produžili s 45 dana na 6 mjeseci.

**- Na sastanku Vijeća sigurnosti UN-a, Perez de Cuellar zaključio kako još nisu postignuti uvjeti za slanje mirovnih snaga UN-a, te preporučio odgodu primanja bivših jugoslavenskih republika.**

- Na Godišnjoj skupštini Hrvatskog filozofskog društva u Zagrebu prihvaćena javna izjava o političkim zloupotrebama ovog društva za bivšeg režima.

- Uskoro bi mogao početi organizirani povratak raseljenih osoba u sektoru Zapad pod kontrolom UNPROFOR-a, koji bi započeo u Pakracu, potvrdio Michael Platzer, pomoćnik ureda UN u Beču.

- NATO će učiniti u BiH sve što od njega zatraži Svjetska organizacija, ali na svoju ruku neće djelovati, izjavio glavni tajnik NATO-a Manfred Woerner.

- Europska "dvanaestorica" priznala u Edinburghu kako većina londonskih odluka nije provedena u djelo i ponavljaju da neće prihvatiti osvajanja teritorija u BiH silom.

- Vrhunski vojni stručnjaci NATO na seminaru u Ateni iskazali uvjerenost da bi kompletna srbijanska teška artiljerija, zahvaljujući najsuvremenijim tehničkim pomagalima, mogla biti uništena za jednu noć.

- Samozvane srpske vlasti na okupiranom dijelu Hrvatske organizirale nelegalne izbore, koje je Ustavni sud Hrvatske proglasio nelegalnim i nelegitimnim.

- Pobunjeni Srbi odbili dogovor po kojem bi se cesta Sinj-Vrlika osposobila i omogućila za promet.

**- Unatoč zabrani letenja, iz smjera Brčkog, u Batkušu se sputio helikopter opskrbljujući "svježim" snagama i streljivom iz Srbije postrojbe bosanskih Srba.**

- Unatoč zabrani, oko 300 zdravstvenih djelatnika izbjeglih iz BiH zaposlilo se u Hrvatskoj.

- Na livanjsko-glamočkom-grahovskom bojištu HVO utvrđuje dostignute crte.

- Crte koje je dostigao HVO, računajući i kuprešku bojišnicu i operaciju "Cincar", iznenadila su i najveće optimiste, oslobodili smo preko 800 četvornih kilometara prostora, ponajprije, zahvaljujući golemoj motiviranosti bojovnika, izjavio general-bojnik HVO-a Tihomir Blaškić.

- Započela Pariška konferencija.

- Ustavotvorna skupština Federacije BiH prihvatila u Sarajevu Daytonske sporazume, uz velike zamjerke zemljovidu.

**- Skupština Republike BiH izglasala odluku kojom zadržava pravo na otkazivanje mirovnog sporazuma iz Daytona, u slučaju neopravdanog produženja njegove provedbe.**
- Francuski piloti, satnik Frederic Chifot i poručnik Jose Souvigent, koji su duže vrijeme bili zatočenici bosanskih Srba, oslobođeni i stigli u Zvornik, priopćio pariški ured predsjednika Jacquesa Chiraca.

- Predsjedništvo BiH odlučilo imenovati Harisa Silajdžića (muslimanski predstavnik) i Boru Bosića (srpski predstavnik) za supredsjedatelje Vijeća ministara, a na funkciji predsjedavajućeg izmjenjivat će se svaki tjedan.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.